На основу члана 40. став 7. Закона о локалним изборима ( „Службени гласник РС“, број 129/07, 34/10 – одлука УС, 54/11, 12/20, 16/20 и 68/20),

 Изборна комисија општине Велика Плана, на седници одржаној 05. јуна 2020. године у 10.00 часова, донела је

 **РЕШЕЊЕ**

 **УТВРЂУЈЕ СЕ** да **СРПСКО РУСКА ПАРТИЈА ВУКОВИ**, подносилац проглашене изборне листе **СРПСКО РУСКА ПАРТИЈА ВУКОВИ**, **има положај политичке странке националне мањине** у расподели одборничких мандата, у смислу члана 40. став 5. и став 6. Закона о локалним изборима, на изборима за одборнике Скупштине општине Велика Плана, расписаним за 21. јун 2020. године.

 **О б р а з л о ж е њ е**

 Изборна комисија општине Велика Плана је 05. јуна 2020. године донела Решење о проглашењу Изборне листе СРПСКО РУСКА ПАРТИЈА ВУКОВИ, коју је за изборе за одборнике Скупштине општине Велика Плана, расписаним за 21. јун 2020. године поднела СРПСКО РУСКА ПАРТИЈА ВУКОВИ.

 Приликом подношења Изборне листе, подносилац је у складу са чланом 40. став 7. Закона о локалним изборима, приложио и писмени предлог да му се утврди положај странке националне мањине.

 Увидом у Регистар политичких станака, који води Министарство државне управе и локалне самоуправе, Изборна комисија општине Велика Плана утврдила је да је СРПСКО РУСКА ПАРТИЈА ВУКОВИ регистрована као политичка странка руске националне мањине. Разматрајући Статут и Програм политичке странке која је поднела Изборну листу, као и друге материјале које је подносилац доставио уз Изборну листу у вези са својим политичким деловањем, Изборна комисија општине Велика Плана је закључила да су активности подносиоца Изборне листе усмерене пре свега ка представљању и заступању интереса руске националне мањине и заштити и побољшању права њених припадника, чиме су испуњени услови да му се, у складу са чланом 40. став 7. Закона о локалним изборима, утврди положај политичке странке националне мањине у расподели одборничких мандата.

Увидом у податке које је објавио Републички завода за статистику, утврђено је да на територији општине Велика Плана, према Попису становништва, домаћинстава и станова 2011, има припадника руске националне припадности .

У сладу са наведеним, Изборна комисија општине Велика Плана донела је одлуку као у диспозитиву овог решења.

**Поука о правном средству:**  Против овог решења може се поднети приговор Изборној комисији општине Велика Плана, у року од 24 часа од дана доношења решења.

**Број: 013-26/2020-III**

**У Великој Плани, дана 5. јуна 2020. године**

**ИЗБОРНА КОМИСИЈА ОПШТИНЕ ВЕЛИКА ПЛАНА**

 **ПРЕДСЕДНИК**

Страхиња Павешковић